Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 230/10/2202	Galanta, 22.11.2013
EEČ : 2-17-380-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletých detí XXXXX narodený XXXXX a XXXXX XXXXX, narodená XXXXX, obe trvale bytom u matky XXXXX, XXXXX XXXXX hoci mu zo Zákona o rodine vyplýva vyživovacia povinnosť, ku ktorej bol zaviazaný rozsudkom Okresného súdu v Hradci Králové, Česká republika, spisová značka Nc 1337/2000 - 19 zo dňa 25. 04. 2001, ktoré rozhodnutie nadobudlo právoplatnosť dňom 02. 07. 2008, prispievať na výživu maloletého syna XXXXX sumou 500,- Českých korún mesačne, vždy do       10. dňa vopred k rukám matky XXXXX a rozsudkom Okresného súdu v Hradci Králové, Česká republika, spisová značka Nc 116/2003 - 13 zo dňa 18. 06. 2003, ktoré rozhodnutie nadobudlo právoplatnosť dňom 24. 07. 2003, prispievať na výživu maloletej XXXXX XXXXX sumou vo výške 500,- Českých korún mesačne, vždy do 10. dňa vopred k rukám oprávnenej XXXXX. Túto svoju povinnosť si riadne a pravidelne neplní, čím mu vznikol dlh na výživnom za obdobie od 01. 01. 2009 do 05. 08. 2009 vo výške 7161,60 Českých korún a za obdobie od 07. 01. 2010 až do 20.5.2013  vo výške 53.000,- Českých korún (2.086,- Eur).

lebo zanikla trestnosť činu

Odôvodnenie:
	Uznesením povereného príslušníka Okresného riaditeľstva Policajného zboru v Šali, Odboru justičnej a kriminálnej polície, oddelenia skráteného vyšetrovania vedeným pod číslom ORP-502/3-OSV-NZ-2010 zo dňa 19. 4. 2010 bolo v zmysle § 199 ods. 1 Trestného poriadku začaté trestné stíhanie a uznesením povereného príslušníka Okresného riaditeľstva Policajného zboru v Šali, Odboru justičnej a kriminálnej polície, oddelenia skráteného vyšetrovania vedeným pod číslom ORP-77/OSV-SA-2010 zo dňa 30. 07. 2010 v zmysle ustanovenia § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 1 Trestného zákona. Dňa 07. 05. 2013 bola obvineného oznámená zmena právnej kvalifikácie skutku, ktoré je posudzovaný ako prečin zanedbania povinnej výživy podľa § 207 ods. 1, ods. 3 písm. b) Tr. zák. s poukazom na § 138 písm. b) Tr. zák..

	Počas vyšetrovania boli vo veci vypočutí: obvinený XXXXX, svedkyňa - poškodená XXXXX. 

	Obvinený vo svojej výpovedi uviedol, že si je vedomý svojej vyživovacej povinnosti a svoj dlh na výživnom chce uhradiť v plnej výške. Svoj čin oľutoval. Z výsluchu svedka a súčasne poškodeného vyplýva, že neplnenie vyživovacej povinnosti obvineným nemalo trvalo nepriaznivé následky. Obvinený si svoju vyživovaciu povinnosť dodatočne splnil dňa 17.5.2013, ktorú skutočnosť potvrdila aj svedkyňa poškodená v rámci jej výsluchu.

	Trestného činu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

	Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

	Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
	Preštudovaním vyšetrovacieho spisu som dospel k záveru, že v uvedenom prípade došlo k naplneniu ustanovenia § 86 odsek 1 písmeno a) Trestného zákona, podľa ktorého trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.    
   
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor